 Јавна установа центар за едукацију судија и

 тужилаца у републици српској

Javna ustanovacentar za edukaciju sudija i

tužilaca u republici srpskoj

————————————————————————

 Бања лука, ул. булевар степе степановића 60

 Тел/факс 051 430 420, e-mail **sekretar@rs.cest.gov.ba**.,www.rs.cest.gov.ba

**Број: 06-615-01-623 /21**

**Бањалука, 27. 12. 2021.године**

 На основу члана 8. став 1 тачка 1. Закона о Центру за едукацију судија и јавних тужилаца у Републици Српској (''Службени гласник РС'' бр. 34/02, 49/02, 77/02, 30/07 и 63/14), члана 20. став 1 тачка 1. Статута ЈУ ''Центар за едукацију судија и јавних тужилаца у Републици Српској'' и члана 41. Правилника о категоријама, избору, правима и обавезама едукатора, Управни одбор Центра, на приједлог Комисије за провођење поступка избора нових едукатора Центра, на сједници одржаној дана 27. децембра 2021. године, у с в а ј а

**П Р А В И Л Н И К**

**О ИЗМЈЕНИ И ДОПУНИ ПРАВИЛНИКА О КАТЕГОРИЈАМА, ИЗБОРУ, ПРАВИМА И ОБАВЕЗАМА ЕДУКАТОРА ЦЕНТРА ЗА ЕДУКАЦИЈУ СУДИЈА И ЈАВНИХ ТУЖИЛАЦА У РЕПУБЛИЦИ СРПСКОЈ**

**Члан 1.**

 У Правилнику о категоријама, избору, правима и обавезама едукатора Центра за едукацију судија и јавних тужилаца у Републици Српској, број: 06-615-02-348/18 од 31.08.2018. године, члан 3. став 1 се мијења и гласи:

 ''Поред судија и јавних тужилаца, на Листи сталних едукатора Центра могу се налазити и лица побројана у члану 5. став 1 овог Правилника.''

 **Члан 2.**

 У члану 5. став 1 мијења се и гласи:

 ''Стални едукатори су судије и јавни тужиоци, наставници универзитета, полицијски службеници, службеници из пореских органа, стручњаци запослени у државним органима и организацијама, агенцијама за спровођење закона, невладиним организацијама, правобраниоци, адвокати и експерти из појединих области наведених у ставу 5 овог члана, изабрани и именовани путем јавног конкурса на Листу едукатора Центра.''

**Члан 3.**

 У члану 8. став 3, критериј:

 ''- научно звање (мастер, магистериј, докторат)'', мијења се и гласи:

'' -академско звање - мастер, магистериј, докторат'',

 критериј: `''наставне вјештине и способности, комуникацијске вјештине и вјештине излагања'', се брише.

**Члан 4.**

У члану 24. иза става 2. додаје се нови став 3, који гласи:

 ''Едукатори који у претходном мандату нису учествовали као едукатори у провођењу едукативних активности из Програма рада Центра, ће у поступку ревидирања бити брисани са сталне Листе едукатора Центра.''

 Досадашњи став 3 постаје став 4 овог члана.

**Члан 5.**

 У члану 25. иза става 2. додаје се нови став 3. и 4, који гласе:

 '' Обавјештење о објављивању јавног конкурса се доставља свим судовима и јавним тужилаштвима путем e-maila.

 Кандидати који обављају функцију судије или јавног тужиоца, пријављују се на јавни конкурс путем пријаве уредно попуњене на пријавном обрасцу који се може преузети у просторијама Центра или на интернет страници Центра.''

 Досадашњи став 3. и 4., постају став 5. и 6, овог члана.

 У новом ставу 6. овог члана, ријечи ''из члана 3. овог Правилника'', замјењују се ријечима: ''из члана 5. овог Правилника''.

**Члан 6.**

 Члан 26. мијења се и гласи:

 ''Члан 26.

 При утврђивању листе кандидата за избор едукатора Центра, на основу јавног конкурса, Комисија вреднује следеће параметре:

 а) претходно професионално радно искуство у струци од 5 до 10 година и резултати у области за коју се врши избор едукатора;

 - 10 бодова,

 претходно професионално радно искуство у струци преко 10 година и резултати у области за коју се врши избор едукатора;

* 20 бодова,

б) претходно искуство у области обуке и стручног усавршавања судија и јавних тужилаца и оцјена њиховог рада као едукатора Центра;

 - 20 бодова,

ц) академско звање (мастер, магистериј, докторат);

 - 5 бодова,

д) објављени стручни научни радови, писање реферата, књига, есеја, прилога у публикацијама, сарадња у правним часописима, учешће на конференцијама, научним симпозијима и сл. у области за коју се врши избор едукатора;

 - 5 бодова,

е) способност израде сценарија обуке о специфичној теми у складу са Програмом рада Центра;

 - 10 бодова. ''

 **Члан 7.**

У члану 37. став 2 мијења се и гласи:

 ''Дисциплинска мјера разрјешења од дужности судије или тужиоца, на основу коначне одлуке Високог судског и тужилачког савјета Босне и Херцеговине, је разлог за престанак статуса едукатора Центра.''

**Члан 8.**

 Овај Правилник ступа на снагу осмог дана од дана објављивања на огласној табли Центра.

 ПРЕДСЈЕДНИК УПРАВНОГ ОДБОРА

 Даниела Миловановић